رمسيس ويصا واصف

رمسيس ويصا واصف فنان ومعمارى مصرى من الجيل التانى ، ابوه هوه السياسى الكبير والنايب الوفدى المعروف ويصا واصف باشا اللى كان رئيس البرلمان المصرى.
 حياته 
 اتولد المعمارى رمسيس ويصا واصف سنة 1911.
 اخد على دبلوم الفن من أكاديمية الفنون فى باريس سنة 1935.
 رجع بعدها لمصر وابتدى شغله الأكاديمى كأستاذ للفنون وتاريخ العمارة فى أكاديمية الفنون الجميلة فى القاهرة.
 اتوفى رمسيس ويصا واصف سنة 1974.

 مركز الفنون المحلية بالحرانية 
اعتمد واصف على تنمية الحس الإبداعى عند الاطفال جنب لجنب مع تنمية الحس المهني، لانه خلاهم يبتدوا بأنوال صغيرة وبعدد قليل من الخيوط وبألوان قليلة ونوعيات خيوط سهلة فى التعامل معاها وبمرور الوقت تنمو الحاسة الإبداعية ويكبر معاها مقياس العمل علشان يوصل للأنوال الكبيرة اللى بيشتغل عليها أكتر من فرد وبتنوعات من الخيوط والألوان تسمح بخروج اعمال إبداعية على درجة اكبر من التعقيد.

بعد وفاة ويصا واصف سنة 1974 اتعهدت مراته صوفى ويصا و أولاده بالعمل والإشراف على المركز مستكملين حلم الفنان فى أن يبقا كل انسان فى الحرانية فنان بالفطرة يخرج اعمال متفردة يستحيل تكرارها مرتين كما نجح خلفا ويصا واصف فى إضافة الكتير من الصناعات اليدوية التانيه زى صناعات الخزف اليدوى والأغطية والملابس اليدوية.

اعمال اطفال الحرانية لفت كل دول العالم

 اشهر اعماله 

 متحف محمود مختار للنحت ، القاهرة
 الكنيسة القبطية فى الزمالك ، القاهرة
 الكتير من الكنايس فى القاهرة و اسكندرية و دمنهور،  بما فيها كنيسة سانت جورج فى مصر الجديده
 مدرسة الليسيه الجديده فى باب اللوق القاهرة
 بيته فى العجوزة، القاهرة وعدة بيوت خاصة على طول الطريق قرب اهرامات سقارة
 بيت ادم حنين ، الحرانية الجيزه. ادم كان تلميذه فى كلية الفنون الجميلة
 مجمع ومركز رمسيس ويصا واصف للفنون، الحرانية الجيزة،  بما فيها ورش عمل ومعرض النسيج والنحت
 متحف حبيب جورجى

 جوايز 
 جايزة فى معرض سويسرا سنة 1957
 نالت اسرة الفنان ويصا واصف جايزة الأغاخان سنة 1983 تقدير لأعمال الفنان العظيم
 مصادر 

تصنيف:مواليد 1911
تصنيف:وفيات 1974
تصنيف:اقباط
تصنيف:معماريين مصريين
تصنيف:مهندسين مصريين